Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 2 Pv 476/12/2201	Dunajská Streda, 18.1.2013
EEČ : 2-16-9-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
                      v období od 1. januára 2012 do 2. mája 2012 v mieste trvalého bydliska XXXXX č. XXXXX, okres XXXXX a všade tam, kde sa v tomto období zdržiaval, zanedbával plnenie vyživovacej povinnosti voči svojmu synovi XXXXX, nar. 2.5.1994, dieťa v osobnej starostlivosti matky, hoci zo Zákona o rodine, ako aj  rozsudku Okresného súdu XXXXX, č. k.  8P/5/2009-39 zo dňa 10.3.2009, ktoré nadobudlo právoplatnosť dňa 24.3.2009 mu vyplýva táto povinnosť prispievať na jeho výživu mesačne sumou 100,- eur vždy do 15-teho dňa toho ktorého mesiaca predom k rukám matky XXXXX do dovŕšenia 18 roku života dieťaťa, pričom v sledovanom období nebol vedení v evidencii ako uchádzač o zamestnanie a ani nepoberal dávku hmotnej núdzi, čím mu vznikol dlh na výživnom k rukám XXXXX za obdobie od 1.1.2012 do 2.5.2012 vo výške 400,- eur,

        v období od 3. mája 2012 do do mesiaca august 2012 v mieste trvalého bydliska XXXXX č. XXXXX, okres XXXXX a všade tam, kde sa v tomto období zdržiaval, zanedbával plnenie vyživovacej povinnosti voči svojmu synovi XXXXX, nar. 2.5.1994, dieťa v osobnej starostlivosti matky, hoci zo Zákona o rodine, ako aj  rozsudku Okresného súdu XXXXX, č. k.  8P/5/2009-39 zo dňa 10.3.2009, ktoré nadobudlo právoplatnosť dňa 24.3.2009 mu vyplýva táto povinnosť prispievať na jeho výživu mesačne sumou 100,- eur vždy do 15-teho dňa toho ktorého mesiaca predom k rukám matky XXXXX do dovŕšení 18 roku života k rukám syna XXXXX, pričom v sledovanom období nebol vedení v evidencii ako uchádzač o zamestnanie a ani nepoberal dávku hmotnej núdzi, čím mu vznikol dlh na výživnom k rukám XXXXX za horeuvedené obdobie vo výške 400,- eur,

lebo zanikla trestnosť činu
Odôvodnenie:
Poverený príslušník Obvodného oddelenia PZ XXXXX (ďalej len „poverený príslušník PZ“) uznesením pod č.: XXXXX zo dňa 20.8.2012 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

	V priebehu vyšetrovania z výsluchu poškodených XXXXX a XXXXX  vyplynulo, že obvinený si neplnil svoju vyživovaciu povinnosť voči svojmu synovi za obdobie od 1.1.2012 do 2.5.2012 a od 1.5.2012 do 1.9.2012. Poškodená XXXXX vo svojej výpovedi zo dňa 4.12.2012 (č.l. 23) uviedla, že obvinený jej uhradil výživné (aj poškodenému XXXXX) a to v celom rozsahu a už nemá žiadnu zaostalosť na výživnom. Obvinený sa k skutku v plnom rozsahu priznal a svoje konanie oľutoval. V mesiaci október 2012 zaplatil zaostalé výživné, čím si zameškané výživné v plnej výške vyrovnal. Jeho konanie nemalo trvalo nepriaznivé následky. 

Poučenie:
Proti tomuto uzneseniu je prípustná sťažnosť,  ktorú je možné podať do 3 
                   dní od jeho doručenia na Krajskú prokuratúru v Trnave cestou označenej 
                   prokuratúry. Sťažnosť má odkladný účinok.  

XXXXX